น่องขาซ้าย จะโตกว่าน่อง ขวา เพราะมีก้อนแข็งๆในเนื้อน่องซ้าย จับไปจะเป็น ก้อนแข็งๆ เจ็บ อาการจะปวดมากเวลายืนนานๆ หรือ ออกกำลังกาย ไม่ทราบว่า สาเหตุ คืออะไร ขอคำปรึกษา ด้วยครับ
สวัสดีค่ะ ก้อนแข็งๆใต้ผิวหนัง อาจเกิดจาก-ก้อนเนื้องอกธรรมดาของผิวหนังและเนื้อเยื่อเกี่ยวพัน ซึ่งมีหลายชนิด แต่ที่พบได้บ่อย คือ ก้อนไขมัน เนื้องอกของเซลล์หุ้มเส้นประสาท ก้อนเนื้องอกของกล้ามเนื้อเรียบ-ก้อนมะเร็งของผิวหนังและเนื้อเยื่อเกี่ยวพัน เช่น ก้อนมะเร็งของไขมัน มะเร็งหลอดเลือด แต่ก้อนเหล่านี้มักโตเร็ว มีการทำลายเนื้อใกล้เคียง-ก้อนมะเร็งที่กระจายมาจากอวัยวะอื่นๆ เช่น ปอด ลำไส้ เป็นต้น-ก้อนเลือดคั่งที่เกิดตามหลังการกระแทก หรืออุบัติเหตุ-ก้อนจากกล้ามเนื้อตึงโต เวลาเดินหรือออกกำลังกายหนักๆแนะนำสังเกตอาการและลักษณะก้อน หากปวด บวมที่ก้อน กดเจ็บ ก้อนโตไว ควรรีบไปพบแพทย์เพื่อตรวจเพิ่มเติมเบื้องต้นแนะนำไม่ไปบีบหรือคลำก้อนเองบ่อยๆ ยังไม่เอายาอะไรมาทา หลีกเลี่ยงการเดินหรือยืนนานๆหรือท่าทางที่ทำให้ปวดที่ก้อนมากขึ้น